สังคมข่าวหุ้น
ดัชนีหุ้นไทยปิดตลาด 1,799.79 จุด ลดลง 11.97 จุด มูลค่าซื้อขาย 51,369 ล้านบาท ตลาดหุ้นไทยแกว่งไซด์เวย์ระหว่างรอผลประชุมเฟด 20-21 มี.ค. 61 รวมถึงมีการปรับมาร์จิ้น Single Stock ของ PTT ในตลาดฟิวเจอร์ส ทำให้หุ้น PTT ปรับตัวลง วันนี้มีลุ้นรีบาวด์ กรอบแนวรับ 1,795-1,793 จุด แนวต้าน 1,810-1,815 จุด...
20 มี.ค. 2561

เล็กเซียวหงส์
*…ดัชนีหุ้นไทยปิดตลาด 1,799.79 จุด ลดลง 11.97 จุด มูลค่าซื้อขาย 51,369 ล้านบาท ตลาดหุ้นไทยแกว่งไซด์เวย์ระหว่างรอผลประชุมเฟด 20-21 มี.ค. 61 รวมถึงมีการปรับมาร์จิ้น Single Stock ของ PTT ในตลาดฟิวเจอร์ส ทำให้หุ้น PTT ปรับตัวลง วันนี้มีลุ้นรีบาวด์ กรอบแนวรับ 1,795-1,793 จุด แนวต้าน 1,810-1,815 จุด…
*…ANAN เจอวิบากกรรมโครงการ Ashton อโศก มูลค่า 6,700 ล้านบาท ทำให้ราคาหุ้นนิวโลว์รอบกว่า 1 ปี ปัญหาอยู่ที่ไม่สามารถประเมินได้ว่าจะได้รับใบอนุญาตเกี่ยวกับการใช้อาคาร จากกทม.เมื่อใด..เป็นเหตุให้มีการปรับลดประมาณการปี 2561 และปี 2562 อัตรา 24% และ 10% ตามลำดับ สะท้อนเรื่องการโอนคอนโดฯ Ashton อโศก ล่าช้าถึงปี 2563 แทน จากสมมติฐานกรณีเลวร้ายสุด (worst case scenario) เนื่องจากมีความไม่แน่นอนเกิดขึ้นแล้ว…
*…CGD แอบได้ยิน “เบน เตชะอุบล” ซีอีโอใหญ่ บอกว่าจะมีรายได้จากการโอนโครงการเจ้าพระยาเอสเตทปีนี้ประมาณ 6,300 ล้านบาท แอบคิดต้นทุนสัก 50% กำไรกว่า 3,000 ล้านบาท เลยเชียวนะ..ว้าวๆๆ ต้องรีบซื้อหุ้นแล้วมั้งเนี่ย..!!…
*…EA พอได้ความกระจ่างกันไปพอสมควร หลัง “สมโภชน์ อาหุนัย” ประกาศชัด “ผมไม่เคยขายหุ้น” แต่ว่ามีกองทุนแห่งหนึ่งขายออกมา..จึงไปเปิดดูโครงสร้างผู้ถือหุ้น มีเพียงกองทุนของบลจ.บัวหลวงทั้งนั้น น่าจะฟันธงได้ว่าบลจ.บัวหลวง ขายหุ้น EA ออกมานั่นเอง..!?…
*…MONO อยู่ดีๆ “พิชญ์ โพธารามิก” ตัดขายหุ้นออกมา 2.95% ทำให้สัดส่วนลดเหลือ 63.35% แม้ว่าไม่ได้กระทบอะไรกับ MONO แต่มันชวนคิดว่า “พิชญ์” ขายหุ้นแล้วเอาเงินไปทำอะไร..อย่าลืมนะว่าก่อนหน้านี้เพิ่งขาย JAS-W3 ออกไป 2 รอบแล้ว จึงอดคิดเป็นอื่นไปไม่ได้ว่า “พิชญ์” ต้องการนำเงินไปชำระดอกเบี้ยกับธนาคารสีม่วงหรือไม่..!? และหากเป็นเช่นนั้นจริงน่าจะได้เห็น “พิชญ์” ขายหุ้น MONO หรือ JAS-W3 ออกมาอีกอย่างแน่นอน..เว้นซะแต่ว่าการขายสินทรัพย์เข้า JASIF จะเสร็จสิ้น..น่าจะหมดแรงขายจาก “พิชญ์” ได้ไม่น้อยทีเดียว…
*…THAI เป็นอะไรอีกเนี่ย..ทั้งประธานบอร์ดและผู้อำนวยการใหญ่..ยังไม่มีตัวจริงเลย..ล่าสุดซีเอฟโอที่ชื่อ “อริชัย นุ่มลมุล” ยื่นใบลาออกอีกแล้ว และให้ “ณรงค์ชัย ว่องธนะวิโมกษ์” รักษาการแทน..เฮ้ย..ตกลงบริษัทสายการบินแห่งชาติไทย กำลังสร้างประวัติศาสตร์ใหม่ “ประธานบอร์ด-ดีดี-ซีเอฟโอ” ใช้บริการ “รักษาการ” หมดเลยหรือเนี่ย..ไม่แปลกใจทำไม THAI ถึงไม่ไปไหนซะที..เวรกรรมของผู้ถือหุ้นจริงๆ…
*… HOTPOT เตรียมเปลี่ยนชื่อหุ้นเป็น JCKH ทำให้ “ตำนานหม้อร้อน” ที่หลายคนคุ้นหูและเคยสัมภาษณ์หายไปไม่น้อยทีเดียว ที่สำคัญชื่อใหม่ไม่ติดปากเท่าชื่อเดิมแน่นอน..ไม่รู้ว่าการ “รีแบรนด์” ครั้งนี้..“ได้คุ้มเสีย” หรือไม่..เดี๋ยวค่อยมาดูกัน…
*…ปิดท้ายพบกับข่าวหุ้นเจาะตลาด ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.30 น. จุใจกับเนื้อหาเข้มข้นขึ้น เวลามากขึ้น ดำเนินรายการโดยบูรพา สงวนวงศ์ และสุภชัย ปกป้อง ส่วน “หุ้นดาวเด่น” จากวิษณุ โชลิตกุล ของแฟนยังอยู่เช่นเดิม..! และยังรับชมสดๆ www.facebook.com/ข่าวหุ้นธุรกิจ หรือ www.kaohoon.com และ FM 102 MHz….
*…พร้อมอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.15 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.แบบไลฟ์กันสดๆ ผ่านทาง www.facebook.com/ข่าวหุ้นธุรกิจ-Kaohoon หรือ www.kaohoon.com การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น…